Farvel min kære, smukke engel. Min hvide drøm, mit hvide mareridt. Min smukke ganger, min ædle bedste ven. Min trofaste ledsager, mit holde punkt og min bedre halvdel. Tak for 13 smukke, fantastiske år. Tak for 100vis af vidunderlige, søde og sjove minder. Tak, fordi du igennem alle årene har lyttet til mine mange ord. Dengang jeg var en lille pige på 9 år, til jeg blev en rebelsk teenage, til jeg så blev mor. Du har igennem alle tider været min klippe, min øjesten og du har aldrig ét sekund svigtet mig, men derimod givet mig så meget glæde og kærlighed. Jeg har været heldig. Tænk, at jeg havde dig gennem så mange faser af livet. Jeg ville ønske, at det kunne fortsætte. At historien endnu ikke var færdigskrevet, at vores eventyr skulle fortsætte. Jeg ville ønske at min vidunderlige datter skulle vokse op med dig, for du havde trods alt mange gode år endnu. Men lille skat, søde Flika. Sådan skulle det ikke være, pludselig satte gigten ind og gav dig smerter. Smerter som ingen pony skal gå med, og med tungt hjerte tog jeg den beslutning jeg vidste var rigtig - For dig. Ikke for mig, for her sidder jeg bundet af savn og så trist om hjertet. For du er her ikke længere, og jeg skal aldrig mere kramme dig, og hviske i dine øre..... Jeg elsker dig, og det har jeg altid gjort. Du har givet mig så meget.... Tak for alt, Flika.   Fra den sidste dag, den sidste time faktisk.   Sådan var det en gang... Du og jeg!   Inden jeg rejste til Wales, min elskede pony.   Da vi var små..    Sov sødt, smukke du.
Et rigtig fint farvel til din dejlige pony. Det er tydeligt, at hun er blevet elsket højt, og man kan se, på jeres billeder, hvor sjovt I har haft det sammen. Stort trøstekram - det er det værste at sige farvel til en bedste hesteven.
Kæmpe trøstekram til dig 
Puuuhh..Der fik jeg da lige en klump i halsen...  Et farvel til en smuk, smuk pony, der har været meget mere end bare en hest!!! Gid hendes rejse er forløbet godt til det hinsides.Må hun hvile i evig fred. Et stort trøstekram til dig fra mig..Har selv været der, og ved jo man atter står der en dag, selvom det burde være forbudt ved lov!!!! Men sådan er det med de store, smukke vidunderlige heste... Den dag man køber dem, siger man ja til en stor, stor glæde og kærlighed, men også en stor smerte og sorg... 
En kæmpe glæde, en vidunderlig glæde og kærlighed. Men ja, en rammende og nærmest ulidelig sorg når tid er til at sige farvel....
21. Juli var der følchampionat på Katrinelund, og min fætter Karl på 10år skulle for første gang helt selv mønstre sin pony Beauty.. Han klarede det vildt godt og fik mange rosende ord med på vejen, så han var naturligvis ikke til at skyde igennem:-) Da vi kører hjem spørger han så "Anja er der kvinder i denne her brance?? For så vil jeg da godt med til flere skuer"  
Hvor er de fine! Og godt tænkt, den der med kvinder..... Så bliver han jo nok i branchen noget tid. Maria
Maria: 1000 tak:-) Ja han holder nok fast et stykke tid endnu, mon ikke han ender med en hestepige når den tid kommer:-)
Smukke billeder. Og flot flettet man. Vi var også deroppe. Første gang, vi nogensinde er med til sådan noget.
Mange tak Britt Menne. Hendes man er normalt en høstak men vi fik den da flettet:-)
det er jo bestemt heller ikke ridning på ældre heste jeg har noget imod.. blot undervægtige ældre heste... hun ser jo i den grad ikke ud som en hest der burde bruge energi på ridning..
Da jeg købte min gamle hest hjem fra et hæsligt sted var den meget tynd (meget tyndere end ponyen i dette indlæg). Men dyrlægen rådede os til at ride den for at holde den lidt igang. Blot en indskydelse i forhold til at ride tynde heste 
at læse alle jeres beskeder om hvor dårlig heste ejer i synes jeg er! Jeg holder rigtig meget af min pony, lige som lånerne gør! Og kunne jeg se min pony led ville jeg sige STOP! og nu er det ikke kun en dyrlæge der har sagt det, men flere forskellige, fra flere steder. Dette er en pony som SKAL rides, de perioder hvor hun ikke bliver redet, mister hun lysten til at spise, taber gnisten i øjnene og falder ned i et (dybt) hul. - og dette er sket af flere omgange! Jeg kender min pony, og ved hun på trods af foderstanden har det godt! Det hele foregår på Dinna's præmisser ingen tvivl om det, hun bliver smask forkælet bliver nusset og pusset om og nyder sin pension. Pigen red hende på ingen måde hårdt den dag, og det gør hun aldrig, og hvis I kigger godt efter kan i se at ponyen er glad for at arbejde. (hvilket er maks 3 gange ugentligt!!!) Vi gør på intet måde noget for at skade Dinna, og vi holder hende ikke kun i live pga følelser! At jeg låner Dinna ud var en beslutning der blev taget da en super sød familie henvendte sig, var de ikke kommet på det tidspunkt havde Dinna ikke været her nu. Det er udelukkende deres skyld at Dinna kom igennem vinteren. Dinna har det bedre nu end hun havde i 2005 og 2006 hvor hendes foderstand var til den gode side.. Og nej det er da ikke fordi vi er stolte af hun ser sådan ud, men skal man aflive en glad pony som INTET fejler?! Jeg ved lånerne kæmper en kamp for at få Dinna tyk igen, og hun har altså taget på - ikke meget men der kommer langsomt mere fylde på hende.. Gode råd er mere end velkomne og de vil blive drøftet med låner og dyrlæger!, men jeg ser ikke meningen I at hagle mig ned! Kender I ponyen? - Nej, ergo kan I ikke vide hvad der er bedst for hende. Der er rigtig meget græs på folden, men lige nu bruger damen mere krudt på at gøre sig lækker overfor hendes foldmakker end på at spise.   Dinna ved nemlig ikke at hun er gammel, aldrig har fået føl og den der brunst på et tidspunkt skulle blive mindre. Vi lytter til dyrlægerne og en hver dyrlæge med respekt for sig selv og sit erhverv må sige stop når de ikke mener det er fair mere.? (og der er mange heste i stalden, så der er ofte dyrlæge) De har fundet et nyt fodertilskud til gamle heste som har svært ved at spise græs og hø, og det håber vi på det kan hjælpe. Dinna får chancen her sommeren over og er der ikke mere huld på damen jamen så skal det selvfølgelig også drøftes om dette skulle være hendes sidste sommer. Men som det ser ud lige nu, så har min pony lysten til livet og elsker sin mad og er stadig lige så fræk som for 10 år siden. Igen jeg tager rigtig gerne imod gode råd til fodring og andre "sjove" tilskud, men hold venligst jeres stærke holdninger tilbage, eller sig dem på en venlig måde. Og kan ikke sige det nok gange - DINNA HAR DET GODT!!! Jeg har set hendes gode perioder og også de dårlige, jeg kender hende og dette er bestemt en Dinna der har det godt! -kathrine
Jeg må indrømme, at jeg har svært ved at bedømme ponyens foderstand ud fra de viste billeder. Når det så er sagt, så har både dyr og mennesker bedst af at blive holdt i gang. Det er først, når man går i stå, at man bliver gammel. Der er rigtigt mange argumenter for at ride ponyen, såfremt den ellers er rengående. Bl.a. for at holde muskelmassen ved lige, styrke led og sener. Så længe ponyen er glad og trives - så synes jeg bestemt ikke, at der er nogen grund til at overveje at lade den pensionere helt - eller aflive. Det er misforstået godhed, der får folk til at pensionere en ellers sund og rask hest. Der dør formentlig også flere heste som følge af fedme end det modsatte. Fin pony i øvrigt.   Det er få forundt at beholde deres heste i så høj en alder.
jeg har lige aflivet min gamle hest fordi at han ikke selv kan holde huld, når han ikke lavede noget smed han alt vægt, er sket nogle gange, men der har vi kunne genoptræne ham og få ham i fin foderstand og form igen. Men den her gang var det slut med hans ben desværre. Men jeg vile ikke have redet på ham hvis han var i dårlig huld, og ikke kunne skifte pels selv. Det kunne han stadig styre. Han var klar til at starte på Mors her i maj, hvis det så ikke lige var fordi han 8 dage forinden ødelagde hans ben. Han var 20. og jeg afliver ham for 3 uger siden, det hårdeste jeg nogen sinde har gjort. har haft ham i 12 år. jeg håber vitterlig at hun begynder at tage på og få en pænenere huld, ellers synes jeg det er synd at holde liv i hende. Men det er bare min mening
Hold da op - der er mange barske meninger her i tråden  Er sikker på at alle der ytrer sig her kommer med deres holdninger i den bedste mening - poyens ve og vel. Men når det så er sagt - så er det stort set umuligt at se poyens reelle foderstand på disse billeder. De billeder hvor ponyen er i fuld figur, er billedet taget fra en skæv vinkel og den har tilmed en sadel på. Vi kan godt blive enige om at den er til den meget slanke side - men jeg vil da tro at ejer+låner gør deres absolut bedste for at poyen trives. Og at den bliver redet max 3 gange om ugen i roligt tempo - det ser jeg ingen problemer i - specielt ikke hvis flere fagpersoner har udtalt at de synes det vil være fornuftigt. Synes faktisk det er ualmindelig groft at man udtaler sig om en dyrlæges evt inkompentence udfra disse billeder - det er da for sindsygt  Nå, godt ord igen... Kære TS - jeg synes det ser ud til at være en skøn pony om I har og bifalder da kun at man aktiverer sådan en ældre dame, når hun trives bedst med det 
- Men Kathrine, problemet består jo i at det netop ikke er en pony som intet fejler, men en pony som faktisk er ret stærkt undervægtig   Jeg synes det er SKØNT at man værner om sine gamle dyr, og det virker til at i alle holder meget af hende. Men jeg må indrømme at det skar i mig da jeg så de ridebilleder, da jeg godt kan huske sidste gang du lagde billeder ud, hvor man meget bedre kunne se hendes huld. Og desværre tror jeg at sadlen på disse billeder får hende til at se pænere ud end hun egentlig er. MEN, vi kan blot se billeder, og jeg synes det lyder rigtig fornuftigt at i vil overveje efter sommeren, hvad der skal ske 
Jeg synes også Dinna er en lækker dame af sin alder, og kan bestemt godt forstå hun flotter sig på folden  Red også selv på min gamle skønne, skønne part til syvende sidst - og han nød at komme ud, det kunne jeg mærke   Jeg er glad for, Dinna også får muligheden for at opleve lidt andet end foldens fire sider, hvis det er dét, der giver hende livslyst 
Det er så let, også for mig, at dømme andre mennesker ud fra fotos og få skrevne fakta   , og måske er man også meget hurtig på tasterne...... og det kan jo faktisk såre folk utrolig meget. Efter at have læst tråden igennem og TS's svar, både her og i PB, så er jeg ikke i tvivl om, at de gør det bedste for den gamle pony. Jeg læste det nok nærmest sådan, at ponyen var "sat i ridning", men det drejer det sig jo slet ikke om. Ponyen har masser af dejlige mennesker omkring sig, som gør alt, hvad der står i deres magt for at den skal have det godt. Den er mega gammel ja, men den lyder til at have det godt, selvom den ligger til den tynde side. Hvorfor skulle adskillige dyrlæger være så inkompetente, at de slet ikke kan se, når nok er nok med en pony???? Alder er jo ikke en sygdom i sig selv. Huldet arbejder de på. Kathrine, hvis I blander en god stor portion majsflager i det almindelige foder, vil det måske hjælpe. Det anbefaler man til heste, der døjer med at tage på. Det samme med olie, som sagtens kan være fx solsikkeolie til 10 kr. literen. Alt i alt bliver ponyen bare hygget om og passet efter alle kunstens regler....og redet en smule ja..... men jeg tror, det er iorden. Dejligt at være gammel pony hos dig og dem  Hvis du ikke vil ligger billeder op igen, vil jeg gerne have nogen i PB, så jeg kan se, hvordan det går med pony-piv. Undskyld, hvis jeg var lidt hurtig på tasterne i de andre indlæg.
 Hun minder mig lidt om min pony...  Jeg vil ikke diskutere hul med dig da jeg synes det er en vurderings sag jeg ikke vil blande mig i du kender din pony bedst.. Min ponypiige er dog heldigvis stadigvæk i stand til at blive ponyfed om sommeren og er kun 22 år.. Har haft hende i snart 12 1/2 år og har lovet hende det samme som Stump (maria) har sin hun bliver hos mig og den dag der ikke er livsglæde osv. får hun fred.. selvom jeg ved jeg vil savne hende helt ubeskriveligt  Nok om det.. Hun hygger på fold med mine to andre heste og bliver redet 3-5 gange om ugen af en pige der har samme alder som jeg havde da jeg fik prinsessen. Hun får ordnet tænder, får smed og bliver vaccineret som hun altid er og dyrlægen der var til hende i mandags sagde at havde jeg ikke nævnt hendes alder havde hun ikke troet hun var så gammel.. Så pony fik meget ros for sin tilstand og jeg var stolt pony mor   dejligt at få at vide at man gør det godt. Her er hun så.. Synes hun har lidt det samme udtryk som din TS.  Her med hendes nuværende rytter  Her lidt regnvåd med to glade piger der hygger om hende 
ihh hvor dejligt at tråden nu har taget en anden drejning og ikke bare hakker ned på mig og lånerne! altså nu er der taget orme prøve, blodprøver, ordnet tænder osv. osv. og alle prøver viser at hun IKKE fejler noget udover at være gammel, og det er jo ikke en sygdom. Vi vælger at lytte til fagpersonerne og ikke folk udefra som ikke kender ponyen og som ikke ved hvad vi egentlig gør for hende. sabrina ?Gaston og Fleur? Du har ret- deres udtryk minder godt nok om hinanden 
Vi havde en pony som blev ca. 35 år, hun blev brugt til hun var 34 år - og nogle gange har jeg en mistanke om at hun nok blev "gammel" meget pludseligt fordi jeg tog på efterskole og hun ikke blev brugt  - Da hun var 33 år red jeg stævne på hende, først en dressurklasse (som vi tabte med stil  ) og så en ringridningsklase hvor vi tilgengæld bankede hele banden!  Da hun var 34 år var hun til børnedyreskue hvor hun hele dagen gik og viste sig frem i stor stil    Så gamle ponyer kan sagtens nyde at være i gang, - helt enig i at hun er for tynd, men tiltrods for at det kræver energi at blive redet så som det lyder til kan det netop være dét der gør at ponyen ikke er stået helt af. Får hun dækken på om vinteren? Og evt. et regndækken her i den regnfulde sommer? Hvis ikke vil jeg klart anbefale dét til en start  Dernæst, vi fodrede vores med byg og havre - valset selvfølgelig, og så mineraler og vitaminer m.v. - men byg feder og havre holder maven i gang, det virkede rigtig godt på hende, måske der kunne blandes lidt byg og havre i hendes 16+? - Har hun ellers god ædelyst og spiser det hun skal? Vi sørgede for at hun fik checket tænder regelmæssigt, men de var alle fine og som de skulle være. - Men et par gode dækkener var et must, for så skulle hun ikke bruge energi på at sætte vinterpels, holde varmen osv. og det gjorde altså en stor forskel. Selvfølgelig skal man formå at vurdere hvornår det er værdigt for hesten og hvornår det er på tide at takke af mens der stadig er værdighed, men som ejer kender man jo bedst selv sin hest og ved hvordan livsglæden er i den, og hvornår nok er nok. Dog vil jeg sige, at jeg vil også vurdere meget hvor længe den går og er for tynd, for det kan også være opslidende for den. - Har I fået lavet blodprøver? Det hjalp en pony min mor købte for nogle få år siden, han var voldsomt tynd da vi fik ham hjem og den fjordhest som de købte med også havde tilgengæld en sindssyg lang pels, - begge manglede b-vitamin i stor grad!